text: Ko snød slagteren og stak af
  21 april 2015 kl. 05.42
  En ko stak tirsdag morgen af fra Tistrup Slagtehus og forlængede livet kortvarigt indtil den blev lokaliseret og skudt, da den var til fare for trafikken.
  Forinden havde politiet advaret tradikanterne mod den friheds-elskende ko.
  - Pas på ikke at køre ind i den. Håber den nyder de sidste timer, fremgik det på Twitter i den humoristisk formulerede advarsel fra vagtchefen hos Syd- og Sønderjyllands Politi.
  Og da koen havde mødt sin skæbne, skrev politiet dette på Twitter:
  Den undvegne ko fra Varde er blevet aflivet. Den døde med et lykkeligt smil på mulen./Vagtchefen #politidk
  
  